《戊戌元日三首 其一》
元代·方回

班春踰半月，献岁换新正。马动人声喜，星明晓意晴。

寒袪和气胜，病愈老身轻。七十二年事，沉吟暗自惊。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。